stanford-oval/wikipedia huggingface dataset:
Ernst von Wendt

Ernst Constantin Willehad von Wendt (2. marraskuuta 1877 Helsinki – 29. syyskuuta 1939 Helsinki) oli suomalainen toimittaja, valtiopäivämies ja ruotsin kielellä kirjoittanut kirjailija.
Henkilöhistoria

Von Wendtin vanhemmat olivat eversti Fredrik Willehad von Wendt ja vapaaherratar Fanny Elisabeth von Born, jonka isä oli senaattori Johan August von Born. Hänen veljiään olivat professori Georg von Wendt ja asianajaja Carl von Wendt. Ernst von Wendt pääsi ylioppilaaksi 1896 (Nya svenska läroverket i Helsingfors) ja opiskeli sitten Helsingin yliopistossa. Von Wendt työskenteli toimittajana Euterpe-, Åbo Tidning-, Åbo Underrättelser-, Veckans Krönika- ja Hufvudstadsbladet-lehdissä.
Von Wendt osallistui aatelissäädyssä valtiopäiville 1904–1905 ja 1905–1906. Ensimmäisellä kerralla hän edusti valtakirjalla Stierncrantz-sukua ja toisella kerralla von Haartman -sukua. Viimeisillä säätyvaltiopäivillä von Wendt oli eduskuntauudistuksen jyrkimpiä vastustajia ja ainoa, joka tuomitsi puheenvuorossaan koko yleisen äänioikeuden periaatteen.
Ernst von Wendt oli naimisissa kolme kertaa, 1906–1921 Karin Fabritiuksen kanssa, 1921–1926 Kerstin Maria Jacobssonin kanssa ja vuodesta 1930 Anna Elisabet Orestin kanssa.
Von Wendtin tyttärenpoika on toimittaja ja poliitikko Nils Torvalds.
Aiheesta muualla

Ernst von Wendt : Siellä missä Välskärin kertomukset syntyivät..., Helsingin Sanomat Viikkoliite, 20.12.1931, nro 51, s. 1, Kansalliskirjaston digitaaliset aineistot
Filthy

| Filthy Egyptian Lover |
| --- | --- | --- |

Studioalbumin tiedot
 Äänitetty : 1987–1988
 Julkaistu: 1988
 Tuottaja(t): Greg Boussard (Egyptian Lover)
 Tyylilaji: elektro, hip hop (old school hip hop)
 Levy-yhtiö: Priority
Listasijoitukset
  Top R&B/Hip-Hop Albums: 99.
Egyptian Loverin muut julkaisut
| One Track Mind 1986 | Filthy 1988 | King of Ecstasy 1989 |
Filthy on yhdysvaltalaisen hip hop -artistin Egyptian Loverin kolmas albumi. Albumi julkaistiin vuonna 1988 levy-yhtiöllä Priority Records ja sen tuottajana toimi Egyptian Lover itse. Filthy pääsi Billboardin Top R&B/Hip-Hop Albums -listan sijalle 99.
Kappaleet

D.S.L.’s
I Want Cha
Whisper in Your Ear
Overdose
Baddest Beats Around
I’m Thru with You
Planet E
Filthy
Green Onions
Arvostelut

AllMusic:
Franz Dorfer

| Mitalit> Maa:   Itävalta.Miesten nyrkkeily.EM-kilpailut  | Mitalit> Maa:   Itävalta.Miesten nyrkkeily.EM-kilpailut  | Mitalit> Maa:   Itävalta.Miesten nyrkkeily.EM-kilpailut  | Maa:   Itävalta> Miesten nyrkkeily. |
| --- | --- | --- | --- |
|  Pronssia | Katowice 1975 | 71 kg |  |
Franz Dorfer (20. toukokuuta 1950 Waidhofen an der Ybbs, Ala-Itävalta – 8. tammikuuta 2012) oli itävaltalainen nyrkkeilijä. Hän otteli Montréalin olympialaisissa 1976 ja siirtyi sen jälkeen ammattilaiseksi. Katowicen Euroopan-mestaruuskilpailuista 1975 hän voitti pronssia.
Folgore-luokka (hävittäjä)

| Folgore-luokka |
| --- | --- |


Tekniset tiedot
Uppouma:  1 240 t (standardi) 2 130 t (kuormattu)
Pituus:  96,05 m (kokonaispituus)
Leveys:  9,2 m
Syväys:  3,3 m
Koneteho:  44 000 hv (32 800 kW)
Nopeus:  38 solmua (70 km/h)
Miehistöä:  183
Aseistus
Meritorjunta:  4 × 120 mm tykkiä kaksiputkisina asennuksina 6 × 533 mm torpedoputkea 54 × miinaa
Ilmatorjunta:  2 × 40 mm ilmatorjuntatykkiä 4 × 13,2 mm ilmatorjuntakonekivääriä
Folgore-luokka oli Italian kuninkaallisen laivaston neljän 1929-1931 valmistetun hävittäjän muodostama alusluokka toisessa maailmansodassa.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Folgore | OC Partenopei, Napoli | 30. tammikuuta 1930 | 26. huhtikuuta 1931 | 1. heinäkuuta 1932 | upotettu 2. joulukuuta 1942 |
| Fulmine | CNQ, Fiume | 1. lokakuuta 1929 | 2. elokuuta 1931 | 14. syyskuuta 1932 | upotettu 9. marraskuuta 1941 |
| Baleno | CNQ | 1. lokakuuta 1929 | 22. maaliskuuta 1931 | 15. kesäkuuta 1932 | uponnut 17. huhtikuuta 1941 |
| Lampo | OC Partenopei | 30. tammikuuta 1930 | 26. heinäkuuta 1931 | 13. elokuuta 1932 | upotettu 16. huhtikuuta 1941 |
Gastoúni

| Gastoúni Γαστούνη |
| --- | --- |
 Kunnallisyksikön sijainti
 Gastoúni
 Koordinaatit: 37°51′02″N, 21°15′14″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Pineiós
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  390701
Väkiluku (2011):  11 254
 – Kaupunki:  7 485
Aikavyöhyke:  UTC+2
 – Kesäaika:  UTC+3
Postinumero:  273 00
Suuntanumero(t):  26230
Rekisterikilpi:  ΗΑ
Infobox OKVirheellinen NIMI-arvo: 
Gastoúni (kreik. Γαστούνη) on Kreikan kaupunki sekä samanniminen Pineióksen kunnan kunnallisyksikkö (Δημοτική Ενότητα Γαστούνης, Dimotikí Enótita Gastoúnis) ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 11 254 ja varsinaisen Gastoúnin kaupungin väkiluku 7 485 (vuonna 2011). Gastoúni on Pineióksen kunnan kuntakeskus.
Gastoúnin kaupunki sijaitsee noin 10 kilometriä Amaliádasta luoteeseen ja noin 60 kilometriä Patraksesta lounaaseen. Gastoúni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pineióksen kunnaksi yhdessä Traganón ja Vartholomión kanssa, jolloin se muuttui uuden kunnan kunnallisyksiköksi.
Gastoúnin Neitsyt Marian kuolonuneen nukkumisen (Koímisis Theotókou) kirkko.
Kunnallisyksikön osat

Gastoúnin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Gastoúni | Gastoúni | 7 485 |
| Kardiakáfti | Kardiakáfti | 651 |
| Kavásilas | Kavásilas | 1 252 |
| Kóroivos | Kóroivos | 316 |
| Lefkochóri | Lefkochóri | 546 |
| Palaiochóri | Palaiochóri | 461 |
| Roupáki | Roupáki | 543 |
Yhteensä: 11 254
Falabella

| Falabella |
| --- | --- |

Tyyppi::  miniatyyrihevonen
Alkuperä ja nimet
Alkuperämaa::   Argentiina
Polveutuminen::  shetlanninponi, englannintäysiverinen
Rodun syntyaika::  1900-luku
Esiintyminen ja käyttö
Käyttötarkoitus::  lemmikki, näyttelyt
Globaali esiintyminen::  joitakin tuhansia yksilöitä
Ominaisuudet
Korkeus::  yleensä 70-85 cm
Värit::  kaikki sallitaan
Falabella on maailman pienin hevosrotu.  Rotu on saanut nimensä sitä Argentiinassa Buenos Airesin ulkopuolella kasvattaneen perheen mukaan. Falabella luetellaan rotukirjassa hevoseksi, koska sen rakenne viittaa täysin hevoseen.
Ominaisuudet

Falabellan säkäkorkeus on yleensä 70-85 cm. Häntä on paksu ja tuuhea kuten shetlanninponilla. Lautaset ovat pystyt ja häntä kiinnittynyt alhaalle. Säkä on matala. Alakaula on paksu ja pää on usein suuri, mutta sirorakenteinen. Kaikki värit hyväksytään, ja monet kasvattajat suosivatkin erikoisia värejä kuten tiikerinkirjavuutta.
Runsaan sukusiitoksen vuoksi falabelloilla esiintyy paljon terveysongelmia, erityisesti rakennevikoja kuten isopäisyyttä, heikkoja kintereitä ja jalkojen asentovirheitä.
Falabella-hevosista pitää kirjaa Asociación de Criadores de Caballos Falabella, jonka käyttöön yhdistyksen puheenjohtaja rouva Falabella luovutti alkuperäisen Falabellan tallien sukutietokannan.
Historia

Falabellarodun väitetään toisinaan kehittyneen itsestään Etelä-Amerikassa Andalusiasta tuotujen vapaana eläneiden hevosten keskuudessa, mutta todellisuudessa se ilmeisesti kehitettiin tietoisesti miniatyyrihevoseksi risteyttämällä keskenään erityisen pieniä shetlanninponi- ja täysiverisyksilöitä. Falabellan perhe alkoi jalostustyönsä myötä pitää vuonna 1940 kirjaa hevostensa suvusta ja syntymäajoista. Nykyään minihevosista käytetään erityisest Yhdysvalloissa monia erilaisia rotu- ja rekisterinimiä, eikä rotupuhtaudesta voi juuri puhua.
Yksi maailman pienimmistä minihevosista oli länsivirginialaisen Smith McCoyn omistama tamma Sugar Dumpling, joka oli 51 senttimetrin korkuinen ja painoi ainoastaan 13,6 kiloa. Maailman pienin hevonen on tiettävästi 2001 syntynyt missourilainen minihevostamma Thumbelina ("Peukalo-Liisa"), joka on täysikasvuisena 44,50 cm korkea ja painaa noin 26 kiloa.
Käyttö

Falabella on lähinnä lemmikkieläin. Ratsuksi se on liian pieni, mutta sen voi valjastaa vetämään pieniä vaunuja. Falabelloja on jonkin verran myös koulutettu opaskoiran tapaisiksi opashevosiksi.
Aiheesta muualla

Wikimedia Commonsissa on kuvia tai muita tiedostoja aiheesta .
Falabella Hevosmaailma.netissä (Arkistoitu – Internet Archive)
Gastoúri

| Gastoúri Γαστούρι |
| --- | --- |
 Gastoúrin kylää.
 Gastoúri
 Koordinaatit: 39°33′41″N, 19°53′55″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Kunta:  Keski-Korfu ja Diapontiset saaret
Hallinto:  
 – Asutustyyppi:  kylä
 – Kallikrates-koodi:  3201030101
Väkiluku (2011):  679
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Gastoúri (kreik. Γαστούρι) on Kreikan kylä, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Kylän väkiluku on 679 (vuonna 2011).
Achílleion palatsi.
Gastoúrin kylä sijaitsee Korfun keskisissä itäosissa noin 11 kilometriä etelään saaren keskuksesta Korfun kaupungista. Kylä tunnetaan erityisesti uusklassisesta Achílleion palatsista, joka on saaren suosituimpia nähtävyyksiä. Kylän vanha osa on hieman kauempana palatsista ja uusi osa palatsin lähellä.
Gastoúri muodostaa myös laajemman kyläyhdyskunnan (Δημοτική Κοινότητα Γαστουρίου, Dimotikí Koinótita Gastouríou), johon kuuluu varsinaisen Gastoúrin kylän lisäksi Péraman kylä. Koko yhdyskunnan väkiluku on 1 700.
Ennen vuotta 2011 kylä kuului Achílleion kuntaan ja vuosina 2011–2019 Korfun kuntaan ja sen Achílleion kunnallisyksikköön.
Aiheesta muualla

Kuvia tai muita tiedostoja aiheesta Gastoúri Wikimedia Commonsissa
Final Destination 5

| Final Destination 5 |
| --- | --- |
 Elokuvan virallinen logo.
Ohjaaja:  Steven Quale
Käsikirjoittaja:  Eric Heisserer
Säveltäjä:  Brian Tyler
Kuvaaja:  Brian Pearson
Leikkaaja:  Greg Baxter
Pääosat:  Nicholas D'Agosto Emma Bell Tony Todd Courtney B. Vance
Valmistustiedot
Valmistusmaa:  Yhdysvallat
Tuotantoyhtiö:  New Line Cinema
Levittäjä:  InterCom Netflix
Ensi-ilta:   12. elokuuta 2011  16. syyskuuta 2011
Kesto:  92 minuuttia
Alkuperäiskieli:  englanti
Edeltäjä:  The Final Destination 3D
Aiheesta muualla
IMDb 
Elonet
AllMovie
Infobox OKNimi-testi OK: 
Elokuvan aloituskohtauksen kuvauspaikka Lions Gate Bridge, Vancouver, Kanada.
Final Destination 5 on 3D-kauhuelokuva, joka jatkaa Final Destination -elokuvasarjaa. Elokuvan on ohjannut Steven Quale ja käsikirjoituksen on tehnyt Eric Heisserer. Elokuva kuvattiin Vancouverissa, missä kolme edellisistä filmeistä kuvattiin. Kuvaukset alkoivat syyskuussa 2010.
Juoni

Sam Lawton (Nicholas D’Agosto) saa ennakkonäyn romahtavasta sillasta, joka tulee surmaamaan hänet ja monia muita. Kun näky muuttuu todeksi, Sam onnistuu pelastamaan itsensä lisäksi joitain muita. Sam havaitsee tyttöystävänsä Mollyn (Emma Bell) kanssa, että jälleen kerran Kuolema on eloonjääneiden perässä.
Kuolemat
Candice: Putoaa eritasonojapuilta.
Isac: Buddhapatsas putoaa hänen päähänsä.
Olivia: Putoaa ikkunasta.
Roy: Nostokoukku lävistää hänen päänsä.
Dennis: Hiomakone käynnistyy ja lennättää jakoavaimen hänen päähänsä.
Peter: Joutuu lihavartaan lävistämäksi.
Molly: Lentokoneen kylki repeytyy auki, repien hänen istuimensa paikaltaan ja Molly sinkoutuu päin lentokoneen siipeä murskautuen palasiksi.
Sam: Lentokone räjähtää ja Sam menehtyy liekkimereen.
Nathan: Räjähtävän lentokoneen laskuteline putoaa hänen päälleen, murskaten hänet.
Näyttelijät

| 0 | 1 | 2 |
| --- | --- | --- |
|  Nicholas D’Agosto  | … |  Sam Lawton   |
|  Emma Bell  | … |  Molly Harper   |
|  Tony Todd  | … |  William Bludworth   |
|  Jacqueline MacInnes Wood  | … |  Olivia Castle   |
|  Courtney B. Vance  | … |  Agentti Jim Block   |
|  Arlen Escarpeta  | … |      |
|  Ellen Wroe  | … |  Candice Hooper   |
|  P.J. Byrne  | … |  Isaac Palmer   |
|  David Koechner  | … |  Dennis   |
|  Miles Fisher  | … |  Peter Friedkin   |
|  Meghan Ory  | … |      |
Fredrik Eklund

| Fredrik Eklund> Henkilötiedot |
| --- | --- |
Syntynyt: 26. huhtikuuta 1977  Kista (käännä suomeksi) ja Tukholma 
Aiheesta muualla
www.fredrikeklund.com
IMDb
Fredrik Eklund (s. 17. tammikuuta 1977 Tukholma) on ruotsalainen entinen pornonäyttelijä, joka käytti taiteilijanimeä Tag Eriksson. Eklundin elokuvat saavuttivat suhteellisen suurta kaupallista menestystä ja Eklund valittiin Vuoden pornotähdeksi vuonna 2003 roolistaan elokuvassa The Hole. Pornouraltaan Eklund siirtyi Core Group Marketing -yhtiön kiinteistönvälittäjäksi New Yorkiin ja julkaisi yhden omaelämäkerrallisen romaanin.
Filmografia

American Porn Star - Road to Hollywood
Desert Pick-Up 2
Jet-Set Direct: Take One
Lords II: Return to the Manor
The Hole
Training Camp
Aiheesta muualla

Tag Eriksson Internet Movie Databasessa (englanniksi)
Debutantförlaget
The Hole på IMDb
Fp

Fp tarkoittaa seuraavia:
fortepiano, nuottikirjoitusmerkintä fp, nuottikirjoituksessa käytettävä äänenvoimakkuuden merkki
Folkpartiet liberalerna, fp, ruotsalainen puolue
Fazilet Partisi, FP, turkkilainen puolue
FP, Fyysinen preesens, jyväskyläläinen rap- ja urheiluryhmä
Funktionaalinen ohjelmointi (Functional Programming), ohjelmointiparadigma
Microsoft FrontPage, HTML-editori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fp”, voi hakea sivunnimihaulla, laajalla sivunnimihaulla tai tekstihaulla.
Factorio

| Factorio |
| --- | --- |

Kehittäjä:  Wube Software
Julkaisija:  Wube Software
Jakelija:  Steam, GOG.com, Humble Store ja Wube Software
Julkaistu:  2012 (Alpha), 2016 (Early Access), 2019 (Julkaisu)
Lajityyppi:  Strategiapeli
Pelimuoto:  Yksinpeli, Moninpeli
Alusta:  Windows, OS X, Linux
Lisenssi:  Suljettu lisenssi
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Factorio on Wube Softwaren kehittämä strategiapeli. Pelin kehitysversio julkaistiin Steam-palvelussa "Early Access"-versiona 25. helmikuuta 2016 Pelin viimeistelty versio on tarkoitus julkaista vuoden 2019 aikana Microsoft Windowsille, OS X:lle ja Linuxille.
Pelissä pelataan ihmisen kaltaisella hahmolla, joka on törmännyt planeetalle avaruusaluksella. Ainoana selviytyneenä hänen täytyy kerätä materiaaleja rakentaakseen teollisen infrastruktuurin ja lopulta hänen täytyy rakentaa avaruusalus päästäkseen planeetalta pois taistellen samalla planeetalla eläviä avaruusolentoja vastaan.
Aiheesta muualla

Factorio MobyGamesissa (englanniksi)
Fairlight (ryhmä)

Fairlightin tunnettu cracktro Commodore 64:n peliin Platoon vuodelta 1988
Fairlight (FLT) on yksi tunnetuimmista ja vanhimmista kräkkeri- ja demoryhmistä. Se on kansainvälinen ja on toiminut ainakin Commodore 64:n, Amigan ja PC-koneiden parissa.
Fairlightin perustivat West Coast Crackers (WCC) -ryhmään aikaisemmin kuuluneet kräkkerit Strider ja Black Shadow Ruotsissa vuonna 1987. Mukaan liittyi pian kräkkeri Gollum ja hieman myöhemmin muun muassa koodaaja-kräkkeri Woodo ja graafikko The Hobbit. Ryhmä toimi aluksi hyvin aktiivisesti Commodore 64:n parissa, mutta laajentui pian myös Amiga-puolelle. Ryhmän ensimmäinen BBS, nimeltään The Pleasure Dome, perustettiin vuonna 1987.
Fairlightin ensimmäinen PC-"julkaisu", kräkätty versio pelistä The Hunt for Red October ilmestyi 1991. Seuraava vuosi oli ryhmälle PC:n osalta varsin vahva, ja silloin perustettiin myös FLT:n Yhdysvaltain osasto. Kyseinen osasto oli vuonna 1993 ainakin kräkkäyspuolella eurooppalaista Fairlightia aktiivisempi ja suurempi. Vuonna 1994 FLT:n laiton toiminta kuitenkin hiipui maailmanlaajuisesti. Demoskenen puolella se oli edelleen aktiivinen, ainakin C64:n ja Amigan osalta.
Fairlight palasi laittomien aktiviteettien pariin PC-puolella 1990-luvun loppupuolella. Vuonna 1998 se aloitti toiminnan pelien ISO-tiedostojen parissa, ollen ensimmäisiä tunnettuja ryhmiä, jotka keskittyivät nimenomaan niihin. Ryhmä oli useita vuosia hyvin aktiivinen ja tuottelias. Huhtikuussa 2004 sen laiton toiminta kuitenkin keskeytyi, kun viranomaiset, osana Fastlink-nimistä operaatiota, pidättivät ja asettivat syytteeseen useita ryhmän avainjäseniä Euroopassa, Singaporessa ja Yhdysvalloissa. Fairlightin demoja tekeviin alaryhmiin operaatiolla ei luonnollisesti ollut kovin suurta vaikutusta.
Fairlightin ISO-divisioona aloitti toimintansa uudelleen vuonna 2006. Demoskenen puolella ryhmä on edelleen aktiivinen Commodore 64:n ja PC:n osalta.
Aiheesta muualla

Kotisivut (englanniksi)
The Commodore 64 Scene Database: Fairlight (englanniksi)
Pouet: Fairlightin tuotantoa (englanniksi)
Fairlightin vanhoja nfo-tiedostoja (englanniksi)
Fairlight (yritys)

Fairlight on digitaalisia äänilaitteita valmistava yhtiö, joka toimii Australian Sydneyssä. Sen perustivat Peter Vogel ja Kim Ryrie vuonna 1975.
Yhtiön merkittävä tuote on vuonna 1979 julkaistu Fairlight CMI.
Vuonna 2016 Blackmagic Design ilmoitti Fairlightin ostamisesta.
Aiheesta muualla

Viralliset sivut (englanniksi)
Gerson Rodrigues

| 0 | 1 | 2 |
| --- | --- | --- |

Henkilötiedot
Koko nimi: Gerson Rodrigues
Syntymäaika: 20. kesäkuuta 1995 (ikä 29)
Syntymäpaikka: Pragal, Portugali
Kansalaisuus:  Luxemburg
Pelipaikka: Keskikenttäpelaaja
Pituus: 188 cm
Seura
Seura: Dynamo Kyiv
Seurat
| Vuodet | Seura | O (M) |
| 2013–2014 2014–2016 2016–2017 2017 2018 2019 2019– | Swift Hesperange Racing FC Union Luxembourg Fola Esch Telstar Sheriff Tiraspol Júbilo Iwata Dynamo Kyiv |  |
Maajoukkue
| 2017– | Luxemburg | 24 (3) |
Gerson Rodrigues (s. 20. kesäkuuta 1995 Pragal) on luxemburgilainen jalkapalloilija.
Jalkapallomaajoukkue

Rodrigues debytoi Luxemburgin maajoukkueessa 2017. Hän on pelannut 24 maaottelua ja tehnyt niissä kolme maalia.
Foligno

| Foligno |
| --- | --- |
 Cattedrale di San Feliciano
 lippu:  vaakuna
 Foligno
 Koordinaatit: 42°56′42″N, 12°42′7″E 
Valtio:   Italia
Alue:  Umbria
Maakunta:  Perugia
Pinta-ala:  
 – Maa:  264,67 km²
Korkeus:  234 (min. 195 - maks. 1 250) m
Väkiluku (2015):  57 245
 – Väestötiheys:  216 as./km²
 
 Kunnan kotisivut 
Infobox OKVirheellinen NIMI-arvo: 
Foligno on kunta Keski-Italiassa Umbrian hallintoalueella olevassa Perugian maakunnassa. Se on väkiluvultaan maakunnan kolmanneksi suurin kunta.
Nähtävyyksiä

Kaupungin tärkeimmät nähtävyydet ovat keskittyneen Piazza della Repubblica -aukion ympärille. Niistä näyttävin on tuomiokirkko Cattedrale di San Feliciano. Aukion laidalla oleva myöhäisgoottilainen Palazzo Trinci, jonka sisällä on arvokkaita freskoja. Freskoista tunnetuin palatsin sali on Sala delle Arti liberali e dei Pianeti. Aukion toinen palatsi on Palazzo Orfini del Podestà. Lisäksi aukiolla on kaupungintalo Palazzo comunale, joka kärsi suuria vahinkoja vuoden 1997 maanjäristyksessä suorassa TV-lähetyksessä. Keskustan ulkopuolella olevista nähtävyyksistä tunnetuin on luostari Abbazia di Sassovivo.
Palazzo Trinci
Palazzo Orfini
Palazzo comunale
Abbazia di Sassovivo
Aiheesta muualla

Kuvia tai muita tiedostoja aiheesta Foligno Wikimedia Commonsissa
Onnellisuustutkimus

Onnellisuustutkimus eli onnellisuuden taloustiede (engl. happiness economics) tarkoittaa kansalaisten elämänlaadun tutkimusta taloustieteellisin ja psykologisin menetelmin. Onnellisuustutkimus täydentää bruttokansantuotteen kaltaisia objektiivisempia mittareita.
Geenit 50 %, olosuhteet 10 %, muu 40 %

Sonja Lyubomirsky ym. (2005) totesivat tutkimuskirjallisuuden osoittavan, että pitkän aikavälin onnellisuuden eroista eri ihmisten välillä 50 % riippuu geeneistä ja 10 % olosuhteista. Näin ollen keskimäärin 40 % voi olla ihmisen oman toiminnan vaikutusta.
Onnellisuuteen vaikuttavia olosuhteita (10 %) olivat valtiokohtaiset, maantieteelliset ja kulttuuriset tekijät; ikä, sukupuoli, etninen ryhmä ja muut demografiset tekijät; yksilöhistoria, kuten lapsuuden traumat, auto-onnettomuudet tai arvovaltaiset palkinnot; sekä elämäntilanne, kuten siviilisääty, ammatti, työpaikan varmuus, tulot, terveys ja uskonnollisuus.
Onnellisuuden muutosten tilapäisyys ja pysyvyys

Vuonna 1978 julkaistun tutkimuksen mukaan lottovoitot ja halvaantuminen vaikuttaisivat onnellisuuteen vain tilapäisesti ja sitten ihmisen onnellisuustaso palautuisi jälleen hänen yksilölliselle normaalitasolleen. Tätä tutkimusta siteerataan usein, ja monen asian katsotaan vaikuttavan onnellisuuteen vain tilapäisesti.
Tuoreissa suurissa paneelitutkimuksissa on kuitenkin osoitettu, että avioero, puolison kuolema, työttömyys, vammautuminen ja vastaavat tapahtumat muuttavat subjektiivista hyvinvointia pitkäaikaisesti. Palautuminen aiemmalle tasolle jää keskimäärin vain osittaiseksi ja riippuu myös synnynnäisistä tekijöistä. Vain 50 % pitkän aikavälin onnellisuuseroista selittyy geeneillä ja 10 % olosuhteilla, 40 % ehkä omalla tietoisella toiminnalla.
Myös keskisuuren lottovoiton (1 000 - 120 000 puntaa) on sittemmin todettu lisäävän henkistä hyvinvointia pysyvästi 1,4 GHQ-pistettä, jopa kaksi vuotta tapahtuman jälkeen. Suuressa ruotsalaistutkimuksessa 2020 taas todettiin, että lottosuurvoittajilla oli vielä 5-22 vuotta myöhemmin paljon suurempi tyytyväisyys omaan elämään muttei juurikaan korkeampaa päivittäisen onnellisuuden kokemusta tai mielenterveyttä. Myös Kahnemanin ja Deatonin tutkimus suurvoittajista sai samanlaisen tuloksen: arviot hyvinvoinnista paranivat muttei koettu hyvinvointi.
Oswald ja Powdthavee (2008) esittävät, että Brickmanin vuoden 1978 tutkimusta on tulkittu väärin. Heidän datansa mukaan palautuminen vanhalle onnellisuustasolle on vain osittaista. Bondin ja Langin (2018) mukaan siihenkin näyttäisi vaikuttavan raportointifunktion muuttuminen. He esimerkiksi löytävät vahvojat todisteita sille, että vammautunut henkilö madaltaa standardejaan sille, millaisen mielentilan raportoi tyytyväisyydeksi, sen sijaan, että hänen tyytyväisyytensä niinkään nousisi.
Sheldon ja Lyubomirsky (2006) kirjoittavat tutkimuskatsauksessaan, että sekä subjektiivisen että psykologisen hyvinvoinnin muuttaminen pysyvästi onnistuu helpommin omaa toimintaa muuttamalla kuin olosuhteita muuttamalla.